OpenLLM-France/wikimedia huggingface dataset:
# Coritiba Foot Ball Club

Coritiba Foot Ball Club hè un club di pallò di Paraná. Hè statu fundatu u 12 d'ottobre 1909. Oghje, u Coritiba ghjoca in Brasileirão A. U prisidente attuale hè Rogério Portugal Bacellar è l'allinatore hè Gilson Kleina. U stadiu si chjama Major Antônio Couto Pereira. U stadiu hà una capacità di 42.000 persone.

## Stadiu

Nome cumplettu: Major Antônio Couto Pereira Capacità: 37,182

## Allinatori
### 2000–2015

| Nome | Periodo |
| Gilson Kleina | 2016- |
| Pachequinho | 2015 |
| Ney Franco | 2015 |
| Marquinhos Santos | 2014/2015 |
| Celso Roth | 2014 |
| Dado Cavalcanti | 2014 |
| Tcheco | 2013 |
| Péricles Chamusca | 2013 |
| Marquinhos Santos | 2012/2013 |
| Marcelo Oliveira | 2011/2012 |
| Ney Franco | 2009/2010 |
| Dorival Júnior | 2008 |
| Renê Simões | 2007–2009 |
| Guilherme Macuglia | 2007 |
| Gilberto Pereira | 2007 |
| Estevam Soares | 2006 |
| Márcio Araújo | 2005/2006 |
| Cuca | 2005 |
| Antônio Lopes | 2004/2005 |
| Paulo Bonamigo | 2002/2003–2006 |
| Joel Santana | 2002 |
| Ricardo Gomes | 2001 |
| Ivo Wortmann | 2000/01–2009 |
| Fito Neves | 2000 |
| Jair Pereira | 2000 |

## Liami

* Situ uffiziale
# À Bastia

À Bastia hè una puesia di Petru Lucciana, dettu Vattelapesca (1832-1909).

## À Bastia

    O Bastia, ti ne dissi tante è tante
    Ch'hè onestu avà spiigà ti u mio penseru :
    Eo porga ti vurria cum'è diamante,
    Di e civile virtù spechju sinceru ;
    È s'è rozza ti mostri, se sprizzante
    Di l'anticu valore, fangu stranieru
    Sparghji sopra a to chjomma luccicante,
    Mi si move ind'u pettu l'umore neru.
    È sfogu in aspri versi u mio dulore ;
    Perchè t'amu, o Bastia : Sentu ch'è à tè ne
    Mi leganu oramai mille catene
    Chì si ponu strappà solu cù u core :
    Persone, celu, terra, gioie è pene...
    Duve nacqui è ingrandai, bramu di more.

## Da vede dinù

* Petru Lucciana
# Bastia (Petru Lucciana)

Bastia hè una puesia scritta da Petru Lucciana (1832-1909), dettu Vattelapesca.

## Bastia

    D'aranci, ulivi è vigne incurunata,
    Sù l'onde, azzurre à paru di u so celu,
    Sorge Bastia, ravvolta in biancu velu,
    Siccume una spusata ;
    È surride à e trè belle
    Isulette surelle,
    Chì a guerdanu cun faccia innamurata.
    È tuttu parchè a gioia quì t'inciti :
    I fiori è i frutti ameni ind'è giardini,
    L'eria suave, i generosi vini,
    A terra è u mare di luce rivestiti,
    È sopra à l'altre cose,
    E dunnette vizzose
    Cun l'ochji pieni di gentili inviti.
    È, ne a mio giuventù, vidi Bastia
    Da Corsi è da stranieri prediletta,
    Benchì fussi a cità più chjuculetta.
    Ma per tuttu crisica,
    Un fiore assai preziosu
    Un fiurucciu odurosu,
    Ed era questu u fiore di curtesia.

## Da vede dinù

* Bastia: a cità
* Petru Lucciana
# L'odori di Bastia

L'odori di Bastia hè una puesia di Petru Lucciana, dettu Vattelapesca.

## L'odori di Bastia

    Un grand'omu, orgogliu è bantu
    Di a nostra isula, dicia:
    "S'è cun l'ochji ùn la vidissi
    Eo cù u nasu a senteria."
    Vere sò queste parolle
    Sopratuttu per Bastia.
    Quandu a notte da Livornu
    U stranieru à u nostru portu
    S'abbicina, sente cum'è
    Un odor' di cane mortu :
    È a cità che u so prufumu
    Manda in guisa di cunfortu.
    S'è sbarcate à u Molu Vechju
    Duve sbocca ogni cunduttu,
    Hè una pesta chì v'assale
    È v'affoca dapertuttu.
    Quì, ùn val'acqua di Culogna :
    Tuppa u nasu, o resti bruttu !
    Poi muntendu pe Terazze,
    Di biscotti è canistrelli
    Scende, hè veru, una dulcezza;
    Ma frà mezu à questi è quelli
    Ghjunghje u sisu d'agliu è trippe,
    Di cantine è di macelli.
    À a Traversa, dicerete,
    Si rispira ? - Nò, signore !
    Ch'è ad ogni passu ci hè un tufone
    Chì vi manda u so fetore;
    È un parlu di i purtoni
    Ch'hanu tutti un trist'odore.
    Visitaste forse mai,
    Dite, e Scale di Serone,
    Ghjesù, Cherughju drittu,
    U Puntettu c'u Mughjone ?
    Ne u mulizzu è frà i pidochji
    Quante vivenu persone !
    Dapertuttu è un melingheghju
    Di Lucchesi è criature,
    Di furmagliu cù scappinu
    È di trippe è di frittura,
    È Burdelli! Chì ùn ci schiatta
    Pò bè dì ch'è hà l'osse dure!
    Terranova è San Ghjiseppu
    È Sant'Anghjuli è S'u Collu,
    Cosa sò ? - Stalle è purcili.
    È a Punta ?... Quandu collu
    Per i Zeffari à u Mercatu
    Dò a mio vita per un sollu.
    Un odor di stoccafissu,
    Baccalà è anchjuve vechje,
    Di cipolle è pesci merzi
    U respiru toglie, è à sechje
    Score fangu ed altra cosa,
    Qui, per tutte e catapechje...
    O Bastia, prega u Signore
    Ch'è ùn ti mandi qualchì pesta !
    S'ella vene, tuttu strughje;
    Mancu mosca viva resta...
    No, speremu ch'è a spazzola
    Piglierai...Ma spazza lesta !
# I gridi di Bastia

I gridi di Bastia hè una puesia di Petru Lucciana, dettu Vattelapesca (1832-1909).

## I gridi di Bastia

    Quandu pur' centu mill'anime
    Averà a nostra Bastia,
    Serà, temu, inabitabile
    Per l'orribile armunia
    Ch'è ind'e piazze, strade è viculi
    Capu è orechje intrunerà.
    Oh, guerdate! di criàmpuli,
    Di straccioni ell'hè ripiena,
    Ch'è frà e gambe à ghjente correnu,
    Dendu mughji à tutta lena;
    È di gnere ogni spettaculu
    È di fischii ùn pò mancà.
    Pur', di mezu à quelle ch'ùrlanu,
    Ci sò voce ancu suave:
    Elle ùn dicenu, ma cantanu,
    Quandu acute è quandu grave,
    « Torta, latte, pesci ed ostrice,
    È panizze è carcinè. »
    E so donne : — O latte! — cantanu,
    Sente parmi tanti ucelli
    In fiuritu è verde pasculu
    Duve saltanu l'agnelli,
    È e funtane vive schizzanu,
    Cume argentu, qua è là.

## Da vede dinù

* Petru Lucciana
# 31 di marzu

U 31 di marzu hè u 90$^u$ ghjornu di l'annu (u 91$^u$ sì hè bisestile) in u calendariu gregurianu. Restanu 275 ghjorni à a fine di l'annu.

## Morti

* 1727: Sir Isaac Newton, fìsicu, matemàticu, astrònumu, filòsofu britànnicu
* 1995: Selena, cantatrice americana
* 2017: James Rosenquist, pittore americanu

## Celebrazioni
### Santi

Santu Beniaminu.
Beniaminu era un diacunu chì campava in a Persia à u principiu di u seculu quintu. In issu paese, i cristiani campavanu in pace da più di un seculu, quandu un vescu ebbe a scimità di piccià focu à un tempiu paganu.
U rè entrò in e furie è, per trè anni, i cristiani funu persecutati.
Beniaminu hè statu imprigiunatu. Era un omu assai eluquente è avia cunvertitu parechji preti di Zoroastru.
Era in prigiò da dui anni, quandu l'imbasciadore di l'imperatore di Bizanziu fece valè chì, in l'incendiu di u tempiu, Beniaminu ùn ci era per nunda. L'imbasciadore s'ingagiò ancu à ch'ellu ùn cerchi più à cunverte preti di a religione di u paese. E' Beniaminu fù cacciatu da prigiò.
Subitu fora, Beniaminu riprincipiò à fà cunversioni cù a scusa chì u so Diu ùn permettia, à quelli chì avianu a fede, di mette i so talenti da cantu. L'anu torna imprigiunatu è cundannatu à l'impalatura.
Etimolugia: da l'ebraicu "ben'yamin" (figliolu di a manu dritta, di a parte furtunata).
Casate: Beniamini.
Nomi: Beathan, Ben, Beniamino, Beniaminu, Benjamin, Benjamine, Benny, Veniamine.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 2017

2017
* XX seculu - XXI seculu - XXII seculu
* anni 1990 - anni 2000 - anni 2010 - anni 2020 - anni 2030
* 2013 - 2014 - 2015 - 2016 - 2017 - 2018 - 2019 - 2020 - 2021

## Evenimenti
### Premii Nobel 2017

- Premiu Nobel per a Pace : International Campaign to Abolish Nuclear Weapons - Premiu Nobel per a Litteratura : Kazuo Ishiguro - Premiu Nobel per a Medicina : Jeffrey Connor Hall, Michael Rosbash è Michael Warren Young - Premiu Nobel per a Fisica : Rainer Weiss, Barry Clark Barish è Kip Thorne - Premiu Nobel per a Chimica : Jacques Dubochet, Joachim Frank è Richard Henderson - Premiu Nobel per l'Ecunumia : Richard Thaler

## Morte

* James Rosenquist, pittore americanu (n. 1933)

## Riferimenti

* Orsu Ghjuvanni Caporossi, Cronica di a Corsica, Archiviu 2022-07-02 at the Wayback Machine

## Liami

'Ssu artìculu hè in custruzzione. Pudete cuntribuisce à a so redazzione.
# Nemichthys scolopaceus

Nemichthys scolopaceus :
| Nemichthys scolopaceus ||
| Classifica scentifica ||
| Regnu | Animalia |
| Imbrancamentu | Chordata |
| Classa | Actinopteri |
| Imbrancamentu | Acanthopterygii |
| Classa | Percomorphaceae |
| Ordine | Anguilliformes |
| Famiglia | Nemichthyidae |
| Generu | Nemichthys |
| Nome binuminale ||
| Nemichthys scolopaceus John Richardson, 1848 ||
Nemichthys scolopaceus hè una spezia di pesciu chì face parte di a famiglia di i Nemichthyidae.

## Descrizzione

Nemichthys scolopaceus hè una spezia di pesciu abissale chì si distingue per via di u so corpu lungarinu è trasparente, spruvistu di scaglie è misurendu sinu à 2 metri di longu. A so testa hè chjuca è a so bocca hè munita di denti pinzuti. E so nutaghjole sò ridutte à simplici filamenti.

## Ripartizione

Omu trova Nemichthys scolopaceus in l'acque prufonde di l'oceani Atlanticu, Pacificu è Indianu, è ancu in u Mediterraniu. Campa di regula trà 500 è 2000 metri di prufundità, induve a prissione hè assai alta è a luminusità hè guasi inesistente.
Nemichthys scolopaceus hè prisente in acque marine di Corsica.

## Biolugia

'Ssu pesciu abissale si nutrisce per u più di picculi crustacei è di pesci. Pussede una capacità singula à torce si in spirale per catturà e so prede. A so riproduzione ferma dinù male cunnisciuta, ma hè prubabile ch'ellu sia oviparu.

## Tassonumia

Nemichthys scolopaceus hè dinù cunnisciutu sottu u nome di sarpe di l'abissi. Ùn pussede micca sottuspezie cunnisciute.

## Cunsirvazione

Per causa di u so ambiente estremamente prufondu è di a so scarsità, Nemichthys scolopaceus hè pocu studiatu è a so pupulazione hè difficile à valutà. Hè dunque difficile di diterminà u so statutu di cunsirvazione, ma hè prubabile ch'ellu sia minacciatu in ceti lochi da a pesca prufonda è a polluzione di l'oceani.

## Riferimenti

* Rughjeru Miniconi, Parlata aghjaccina cittatina è paisana, Ed. A Barcella, 2017.

## Note

* ↑ https://www.fishbase.se/summary/Nemichthys-scolopaceus.

## Altri prugetti

* Nemichthys scolopaceus annantu à Wikimedia Commons.
# James Rosenquist

James Albert Rosenquist (Grand Forks, 29 di nuvembri 1933 - New York, 31 di marzu 2017) hè statu un pittore americanu, unu di i pionieri di l'arte pop. Cunnisciutu per a giustapposizione d'imaghjini muntati nantu à grandi pannelli, una di e so opere principali hè "Time Dust", di u 1992, una grande murale alta 2 metri è longa 10 metri.
'Ssu artìculu hè in custruzzione. Pudete cuntribuisce à a so redazzione.
# 1913

1913
* XIX secolu - XX secolu - XXI secolu
* anni 1890 - anni 1900 - anni 1910 - anni 1920 - anni 1930
* 1909 - 1910 - 1911 - 1912 - 1913 - 1914 - 1915 - 1916 - 1917

## Evenimenti
### Premii Nobel 1913

- Premiu Nobel per a Pace : Henri La Fontaine - Premiu Nobel per a Litteratura : Rabindranath Tagore - Premiu Nobel per a Medicina : Charles Richet - Premiu Nobel per a Fisica : Heike Kamerlingh Onnes - Premiu Nobel per a Chimica : Alfred Werner

## Riferimenti

* Orsu Ghjuvanni Caporossi, Cronica di a Corsica, Archiviu 2022-07-02 at the Wayback Machine

## Liami

'Ssu artìculu hè in custruzzione. Pudete cuntribuisce à a so redazzione.
# Taranto

Taranto :
| cumuna | Taranto |
| statu | Italia |
| pruvincia | Taranto |
| nome officiale | Taranto |
| codice postale | 74100 |
| lungitudine | 17° 14′ 0′′ E |
| latitudine | 40° 28′ 0′′ N |
| altitudine | 15 metri |
| superficia | 217 km² |
| populazione | 199.012 |
| dinsità | 973 ab./km² |
| nome abitanti | tarantini o tarentini |
Taranto hè una cumuna di Puglia di a pruvincia di Taranto. Teni 199.012 abitanti.

## Liami

* U situ ufficiali
* Centro Culturale Filonide Archiviu 2006-06-19 at the Wayback Machine
# Francuforte nant'à u Menu

Francuforte nant'à u Menu :
| Europa ||
| statu | Germania |
| land | Assia |
| nomi officiali | Frankfurt am Main |
| codici postali | 60001 - 60599 |
| lungitudini | 8°40′47″ |
| latitudini | 50°06′49″ |
| altitudini | 112 metri |
| superficia | 248 km² |
| populazioni | 732.688 (2015) |
| densità | 2954 ab./km² |
Francuforte nant'à u Menu (tedescu: Frankfurt (am Main)) hè una cità tedesca di lu dettu land (statu federali) di Assia. Teni 732.688 abitanti.

## Riferimenti

Eintracht Frankfurt

## Liami

* U situ ufficiali
# Milanu

Milanu :
| Nome ufficiale: | Milano |
| Statu: | Italia |
| Regione: | Lumbardia |
| Pruvincia: | Milanu |
| Cuurdinate: | 45° 28' 0" N - 9° 10' 0" E |
| Altitudine: | 120 m |
| Superificia: | 182 km² |
| Pupulazione: | 1.352.343(2022) ab. |
| Densità: | 6.988 ab./km² |
| Merre: | Giuseppe Sala |
| Codice pustale: | 20100 |
| Codice ISTAT: | 015146 |
| Indicativu tel.: | 02 |
| Nome di l'abitanti: | milanesi o meneghini |
| Santu patrone: | San Ambrogiu |
| Festa patrunale: | u 7 di dicembre |
| Situ ufficiale ||
Milanu hè una cumuna lombarda di a pruvincia di Milanu, hè a capitali amministrativa di a rigioni Lumbardia. Teni 1.308.311 abitanti.

## Sporti

* Milan
* Inter

## Da vede dinò

* Silvio Berlusconi

## Liami

* U situ ufficiali Archiviu 2001-06-15 at the Wayback Machine
# Georgia (Stati Uniti)

'Ssu artìculu hè in custruzzione. Pudete cuntribuisce à a so redazzione.
A Georgia hè unu statu di i Stati Uniti.
Hà una superficia di 154.077 km² è una populazione di 9.363.941 abitanti.
Cunfina à nordu-uvestu incù u Tennessee a nordu-livente incù a North Carolina, à meziornu incù u Florida, à punente incù l’Alabama è à u livente incù a South Carolina in fine à meziornu-livente incù l’Uceanu Atlanticu.
A capitale hè Atlanta (519.145 abitanti), chì hè dinù a cità più populata.
Altre cità impurtante sò Augusta (192.142 abitanti) è Columbus (187.046 abitanti).

## Da vede dinò

* R.E.M.
# Florida

'Ssu artìculu hè in custruzzione. Pudete cuntribuisce à a so redazzione.
A Florida (prunuzia in inglese: /ˈflɑɹɪdə/; in spagnolu: /floˈɾiða/) hè unu statu di i Stati Uniti.
Hà una superficia di 170.451 km² è una populazione di 17.397.161 abitanti.
Cunfina à nordu incù a Georgia è l'Alabama, à meziornu incù u Golfu di u Messicu, à punente torna incù l'Alabama è à u livente incù l'Oceanu Atlanticu.
A cità capitale hè Tallahassee (158.500 abitanti), a cità più populata hè Jacksonville (782.623 abitanti).
Altre cità impurtante sò Miami (404.048 abitanti) è Orlando (185.951 abitanti).
# Topu mascaratu

U topu mascaratu :
| Elyomis quercinus ||
| Classificazioni scentifica ||
| Regnu | Animalia |
| Divisioni | Chordata |
| Classa | Mammalia |
| Ordini | Rodentia |
| Famiglia | Gliridae |
| Genaru | Mugil |
| Nomu binuminali ||
| Elyomis quercinus Linnaeus, 1753 ||
U topu mascaratu (Eliomys quercinus) hè un tipu di mammiferu chì faci parti di a famiglia di i Gliridae.

## Discrizzioni

U topu mascaratu hè una spezia di ruditori appartinendu à a famiglia di i Gliridae. Hè carattarizatu da a so piccula taglia è a so coda spessa, ciò chì u distingui d'altri membri di a so famiglia. A spezia prisenta una piddiccia densa, dolci è di culori grisgiu o brunu à corpu in sù, mentri chì u corpu hè di regula più chjaru.
U topu mascaratu misura di media trà 12 è 15 centimi di lunghezza, incù una coda di circa 9 à 12 centimi. U so pesu varieghja da 80 à 150 grammi. Pussedi grandi arechji attundati, ochja neri è zampi aghjili muniti di ranfii zimbrunuti, li parmittendu di rampicà incù faciulità.
U topu mascaratu pò essa cunfusu incù a ghjira, parchì l'usservazioni di 'ssi dui spezii si faci à spessu di notti o à a trabucinata. Ma u topu mascaratu hè appena più chjucu cà a ghjira è u so culori hè più scuru. L'arechji dinò di u topu mascaratu sò beddi più maiori.

## Ripartizioni

U topu mascaratu hè una spezia endemica di l'Auropa, truvendu si par u più in u righjonu mediterraniu. Omu u ritrova in una grandi varietà d'ambienti, in particulari i furesti di frunduti, i buschetti, l'arici buscosi è i zoni rucciosi. Prifirisci l'ambienti caldi è asciutti, ma pò ancu adattà si à cundizioni più freschi in i righjoni muntosi.

### In Corsica

U topu mascaratu hè cumunu in Corsica. A sottuspezia prisenti in Corsica hè Eliomys quercinus sardus, una sottuspezia endemica di a Corsica è di a Sardegna.

## Tassunumia

A spezia Eliomys quercinus hè stata discritta par a prima volta da u naturalistu svidesu Carl von Linné in u 1766. Hè calchì volta chjamata Glis quercinus o Muscardinus quercinus in a litteratura scentifica. Apparteni à l'ordini di i ruditori (Rodentia) è à a famiglia di i Gliridae, chì cumprendi dinò altri spezii di ghjiri.

## Cunsirvazioni

U topu mascaratu hè classificatu com'è una spezia di priaccupazioni minori (LC) da l'Unioni internaziunali par a cunsirvazioni di a natura (UICN). Bench'è eddu ùn fussi micca cunsidaratu com'è gravamenti minacciatu, certi sottupupulazioni lucali poni essa cunfruntati à prissioni, tali a perdita d'ambienti divuta à a disfuristazioni è à l'urbanisazioni criscenti. I ghjiri sò ancu vulnerevuli à i cambiamenti climatichi, chì u so metabulismu hè adattatu à tampiraturi più alti.

## Lessiculugia

U nomu topu mascaratu veni da u fattu chì 'ssu animali t'hà spezia di mascara in faccia. In fatti, hè una striscia di peli neri chì parti da u muccichili, veni intornu à l'ochji è forma dinò una tacca daretu à l'arechji.
U topu mascaratu hè ancu chjamatu a ghjira uchjata.

## Da veda dinò

* i mammiferi di Corsica
* a ghjira
* u topu campagnolu
# Nerophis maculatus

Nerophis maculatus :
| Nerophis maculatus ||
| Classifica scentifica ||
| Regnu | Animalia |
| Imbrancamentu | Chordata |
| Classa | Actinopteri |
| Imbrancamentu | Acanthopterygii |
| Classa | Percomorphaceae |
| Ordine | Syngnathiformes |
| Famiglia | Syngnathidae |
| Generu | Nerophis |
| Nome binuminale ||
| Nerophis maculatus Constantine Samuel Rafinesque, 1810 ||
Nerophis maculatus hè una spezia di pesciu chì face parte di a famiglia di i Syngnathidae.

## Descrizzione

Nerophis maculatus si caratterizeghja da un corpu lungarinu è smilzu, incù una testa à forma di tubu è una bocca à forma di bizzicu. U so culore varieghja brunu à u verde, incù machje bughje annantu à u spinu.

## Ripartizione

Nerophis maculatus hè prisente in acque marine di l'acque custiere di u mare Atlanticu Nordu, da a Nurvegia à u mare Terraniu. Omu u trova di regula in e zone rucciose è l'erbaghji marini, induv'ellu si camuffa faciule grazia à u so culore è a so forma.
Nerophis maculatus hè prisente in acque marine di Corsica.

## Biolugia

Nerophis maculatus hè un pesciu carnivoru chì si nutrisce per u più di picculi crustacei è di larve d'invertebrati. Si riproduce da ovi chì sò incubati in una stacca ventrale ind'è u masciu. I ghjovani sò assai vulnerabili è si piattanu frà l'alghe per pruteghje si da i predatori.

## Tassonumia

Nerophis maculatus hè qualchì volta chjamatu Nerophis lumbriciformis o Nerophis ophidion in a litteratura scentifica.

## Cunsirvazione

Benchì Nerophis maculatus ùn sia micca cunsideratu cum'è una spezia minacciata, hè vulnerabile à a polluzione di l'acque custiere è à a distruzzione di u so ambiente naturale. E misure di cunsirvazione, tale a prutezzione di e zone marine è a sensibilisazione di u publicu, sò necessarii in certi lochi per assicurà a sopravvivenza di 'ssa spezia.

## Riferimenti

* Rughjeru Miniconi, Parlata aghjaccina cittatina è paisana, Ed. A Barcella, 2017.

## Note

* ↑ https://www.fishbase.se/summary/Nerophis-maculatus.html.

## Altri prugetti

* Nerophis maculatus annantu à Wikimedia Commons.
# Regnu Unitu

Regnu Unitu di Gran Bretagna è Irlanda di u Nordu United Kingdom of Great Britain and Northern Ireland :
| Mottu: Dieu et mon droit (Diu è u mo drittu) ||
| Lingue ufficiali | nessuna: inglese (ancu scuzzese, gallese è altri) |
| Capitale | Londra (7.512.400 ab. / 2006) |
| Pulitica ||
| Forma di guvernu | Munarchia parlamentare |
| Regina | Charles III |
| Prima Ministru | Rishi Sunak |
| Indipendenza | 1801$^1$ |
| Entrata in l'ONU | 24 uttrove 1945 $^2$. Hè membru permanente di u Cunsigliu di Sicurezza |
| Entrata in l'UE | 1° ghjinnaghju 1973 |
| Superficia ||
| Tutale | 244.820 km² |
| Acque | 1,3 % |
| Pupulazione ||
| Tutale | 60,609,155 ab. |
| Densità | 249 ab./km² |
| Geografia ||
| Cuntinente | Europa |
| Fusu orariu | UTC Estate UTC +1 |
| Ecunumia ||
| Muneta | Pound Sterling - Lira Sterlina |
| PIL (PPA) (2005) | 1.832.792 milioni di $ (6°) |
| PIL procapite (PPA) (2005) | 30.436 $ (18°) |
| ISU (2004) | 0,940 (alto) (18°) |
| Energia | |
| Varie ||
| Duminiu internet | .uk, .gb (micca usatu) |
| Indicativu telefonicu | +44 |
| Siglu autom. | GB |
| Innu | God Save the King |
| Festa naziunale | |
U Regnu Unitu (inglese: United Kingdom, U.K.; scots: Unitit Kinrick) hè unu statu situatu in Europa. Hè cumpostu di l'Inghilterra, di a Scozia, di u Galles è di l'Irlanda di u Nordu (Ulster). Anca sò parechje altre isule, cum'è l'isula di Man o quella di Santa Helena, induvè Napoleone Bonaparte hè mortu.
A capitale di u Regnu Unitu hè Londra.

## Storia

U Regnu Unitu esista dapoi 1800, cuandu fù firmatu l'Attu di Unione.

## Da vede dinò

* The Beatles
* Snow Patrol
* Rupert Everett
* Everton FC
* Oasis
* Enoch Powell
* Bob Hoskins
* Yes
* Verve
* David Bowie
* Motorhead
* Teletubbies
* Cary Grant
* Jennifer Saunders
* Leigh Francis
* Lenny Henry
# 7 di lugliu

U 7 di lugliu hè u 188esimu ghjornu (u 189esimu ghjornu s'è l'annata hè bisesta) di u calendariu gregorianu.

## Morte

- 2016: Laura Mancinelli traduttrice e scrivana piemuntese-taliana.

## Celebrazione
### I Santi

Santu Rudolfu.
A' a fine di u seculu XVI, in Inghilterra, a religione anglicana avia pigliatu forza è i Catolichi eranu pochi. Pè a regina di l'epica, figliola di Arrigu VIII, chì guvernò 45 anni (1558-1603), eranu sempre troppu.
Allora, creò ciò ch'elli anu chjamatu l'Inquisizione inglese. Era difesa à i Catolichi d'esce da a so cumunità è di assiste à una messa. Risicavanu una forte emmenda. I preti di a chjesa di Roma, elli, risicavanu a morte.
Un ghjornu, Rudolfu Milner, un lavuratore ignurante, babbu di ottu figlioli, si fece piglià in traccia di cumunicà. Essendu poveru ùn pobbe pagà l'emmenda è u messenu in prigiò.
Quandu, di tantu in tantu, u lasciavanu sorte, ne prufittava per aiutà i preti catolichi chì facianu un travagliu clandestinu d'evangelizazione. DIventò amicu cù unu d'elli, Ruggeru Dickenson.
Issa amicizia l'hà ghjunti in tribunale. U ghjudice averebbi vulsutu salvà à Rudolfu è li prumettia di assolvelu s'ellu andava à fà una prighera in una chjesa anglicana. Rudolfu ricusò è fù impiccatu attempu à u prete. Era u 7 lugliu 1591, in Wincester.
Etimolugia: da u germ. "rad" (cunsiglieru) è "wolf" (lupu).
Nomi: Radeke, Radlof, Radolf, Radolfo, Radolphe, Radulf, Raff, Ralf, Ralfs, Ralph, Ralphe, Raoul, Raoulet, Raoulin, Ratolf, Rauf, Raul, Raùl, Redelf, Reel, Relef, Rowl, Rudolfu.

## Ligami

* Archiviu 2006-04-22 at the Wayback Machine L'almanaccu 2006 di l'Adecec